
Kinnistute tasuta omandamine

(Kadastiku tänav T1, J2, T5, Narva)
  

1. Asjaolud ja menetluse käik

02.02.2021 esitas SA Ida-Virumaa Tööstusalade Arendus (IVIA), registrikood 90003841, Narva linnale ettepaneku Narva Tööstuspargi territooriumil asuvate kinnistute tasuta võõrandamiseks Narva linna omandisse (dokumendiregistri nr 1103):
· kinnistu asukohaga Kadastiku tänav T1, Narva (registriosa nr 3919809, katastritunnus 51106:001:0246, maa sihtotstarve – transpordimaa 100%, pindala 18310 m2). Kinnistu on koormatud isikliku kasutusõigusega Osaühingu VKG Elektrivõrgud, AS Gaasivõrgud ja Aktsiaseltsi Narva Soojusvõrk kasuks.

· kinnistu asukohaga Kadastiku tänav J2, Narva (registriosa nr 3902609, katastritunnus 51106:001:0203, maa sihtotstarve – transpordimaa 100%, pindala 9118 m2). Kinnistu on koormatud isikliku kasutusõigusega Aktsiaseltsi Narva Soojusvõrk kasuks.

· kinnistu asukohaga Kadastiku tänav T5, Narva (registriosa nr 3903409, katastritunnus 51106:001:0204, maa sihtotstarve – transpordimaa 100%, pindala 9577 m2). Kinnistu on koormatud isikliku kasutusõigusega Osaühingu VKG Elektrivõrgud, Aktsiaseltsi Narva Soojusvõrk ja Febest Europe Distribution kasuks.
Kinnisasjade koosseisu kuuluvad asfaltkattega teed, tänavavalgustus ja kolmandatele isikutele kuuluvad kommunikatsioonid (vesi, kanalisatsioon, side, gaas, keskküte). Kinnisasjade võõrandamisel kohalikule omavalitsusele koos teede ja tänavavalgustusega muutuvad teed avalikult kasutatavateks. 

SA Ida-Virumaa Tööstusalade Arendus teeb sellise ettepaneku, kuna tegemist on suure avaliku huviga teedega: teede ääres asuvad mitmed Narva linna tootmis- ja logistikaettevõtted, linnaelanikud liiguvad ettevõtetesse tööle jalgsi, sõiduautode ja ühistranspordiga. IVIA on kõvakattega teed nõuetekohaselt välja ehitanud 2013. aastal.

Teede korrashoiuga seoses olid IVIA 2020 kulud alljärgnevad (ilma käibemaksuta):

· tänavavalgustus – 1475 eurot
· lumekoristus – 180 eurot
· teepeenarde ja kraavide niitmine – 4933 eurot
IVIA on avaliku sektori asutatud organisatsioon, mille üks asutaja on Narva linn. IVIA võõrandab klientidele kinnistud ning uutelt kinnistuomanikelt ei korjata teede korrashoiu eest jooksvat tasu. IVIA tasus 2020 Narva linnale maamaksu 6405 eurot ja märgitud teede ääres tegutsevatelt ettevõtjatelt laekus Narva linna eelarvesse maamaksu 2020. aastal ca 10 000 eurot. 
Küsimus oli arutusel Narva Linnavalitsuse linnavarakomisjoni koosolekul 21.04.2021 (protokoll nr 5), kus otsustati soovitada nõustuda SA Ida-Virumaa Tööstusalade Arendus ettepanekuga Narva Tööstuspargi territooriumil asuvate kinnistute asukohaga Kadastiku tänav T1, J2 ja T5, Narva, tasuta võõrandamiseks Narva linna omandisse. 
Kuna avalikult kasutatavad teed ja tänavad linnas peavad kuuluma linnale, on Narva linn huvitatud kinnistute saamisest enda omandisse. Vastavalt Narva Linnavolikogu  21.06.2005 määrusega nr 20/57 kinnitatud “Linnavara eeskirja” § 32, omandatakse linnavara tulenevalt linna elanike huvidest.

2. Õiguslikud alused
Narva Linnavolikogu  21.06.2005 määrusega nr 20/57 kinnitatud “Linnavara eeskirja” § 35 kohaselt, kui asjaga seotud varalised õigused on oluliselt väiksemad kaasnevatest kohustustest, võtab linnale tasuta üleantavate asjade ja varaliste kohustuste osas otsuse vastu linnavolikogu. 
3.  Otsus

 

3.1. Omandada tasuta Narva linnale SA-lt Ida-Virumaa Tööstusalade Arendus (registrikood 90003841) kinnistu asukohaga Kadastiku tänav T1, Narva (registriosa nr 3919809, katastritunnus 51106:001:0246), kinnistu asukohaga Kadastiku tänav J2, Narva (registriosa nr 3902609, katastritunnus 51106:001:0203) ja kinnistu asukohaga Kadastiku tänav T5, Narva (registriosa nr 3903409, katastritunnus 51106:001:0204),  tingimusel, et kinnistutel ei lasu käesolevas otsuses nimetamata kolmandate isikute, sh kinnistusraamatusse mittesissekandekohustuslike kolmandate isikute õigusi.
3.2. Volitada linnapead Katri Raiki allkirjastama Narva linna nimel vastav notariaalselt tõestatud leping. Volitus on antud edasivolitamise õigusega.
3.3.  Narva Linnavalitsuse Linnamajandusametil tasuda kinnistute omandamisega seotud kulud (notari tasu ja riigilõiv).

4. Rakendussätted

4.1. Narva Linnavalitsuse Linnamajandusametil teha käesolev otsus teatavaks SA-le Ida-Virumaa Tööstusalade Arendus (registrikood 90003841). 

4.2.Volikogu otsus jõustub seadusega sätestatud korras.

4.3. Käesolevat ostust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

Narva Linnavalitsus võtab vastu protokollilise otsuse:

 

 

1.  Taotleda Narva Linnavolikogult otsuse „Kinnistute tasuta omandamine (Kadastiku tänav T1, J2, T5, Narva)“ vastuvõtmist vastavalt lisatud Narva Linnavolikogu otsuse eelnõule. 

 

2.  Volitada Linnamajandusameti direktori Jelena Skulatšova´t antud küsimust ette kandma Narva Linnavolikogu istungil.

 

 

 

 

Katri Raik





            Üllar Kaljuste
linnapea                                                                        
linnasekretär

